
ДОКЛАДНА ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС
 

 
ОТНОСНО: Упълномощаване на представител на Община Бургас в редовното Общо събрание на акционерите на „Професионален футболен клуб „Нефтохимик Бургас 1962“ АД, свикано на 26.05.2017 г. от 16:30 часа и определяне начина на гласуване на проекто-решенията, посочени в дневния ред.



УВАЖАЕМИ ОБЩИНСКИ СЪВЕТНИЦИ,

На основание чл. 33, ал. 5 от Правилника за организация и дейността на ОС и взаимодействието му с общинска администрация на Община Бургас, предвид обстоятелството, че на 26.05.2017 г. ще бъде проведено редовно Общо събрание на акционерите на „Професионален футболен клуб „Нефтохимик Бургас 1962“ АД, моля да приемете за разглеждане като спешна настоящата докладна записка.
В Община Бургас постъпи покана вх. №78-00-149/13.04.2017 г. за свикване на редовно Общо събрание на акционерите на „Професионален футболен клуб „Нефтохимик Бургас 1962“ АД, в която е посочено, че същото ще се проведе на 26 май 2017 г. (петък) от 16:30 ч. в седалището на дружеството - Спортен център „Изгрев“, ет. 2, разположен в ж.к. „Изгрев“, гр. Бургас, а при липса на кворум, ще се проведе по реда на чл. 227 от Търговския закон на 09 юни 2017 г. от 16.30 ч. на същото място и при същия дневен ред. В поканата е посочен и дневен ред, включващ следните точки:
1. Приемане на доклад на съвета на директорите за дейността на дружеството през 2016 г.;
2. Приемане на годишния счетоводен отчет на дружеството и доклада на експерт-счетоводителя за 2016 г.;
3. Избор на регистриран одитор за 2017 г.;
4. Освобождаване от отговорност на членовете на съвета на директорите за дейността им през 2016 г.;
5. Промяна в състава на съвета на директорите;
6. Вземане на решение за увеличаване на капитала на дружеството;
7. Вземане на решение за изменение на Устава на дружеството във връзка с взетото по т. 6 от дневния ред решение;
8. Разни.
Съгласно разпоредбата на чл. 21, ал. 1, т. 8 и т. 9 ЗМСМА Общинският съвет приема решения, свързани с разпореждане с общинско имущество, придобиване на акции и дялове в търговски дружества и избиране на представител в техните органи на управление. 
Съгласно чл. 19 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в общото събрание на търговските дружества, в които общината е съдружник или акционер, правят изявления, извършват действия и изразяват становища в общото събрание на съдружниците само след изрично решение на Общинския съвет, определящо съдържанието на изявленията, действията или становищата.
За това е необходимо общинският съвет, като принципал да определи свой представител в Общото събрание и да определи неговия мандат. 

Ето защо, на основание разпоредбата на чл. 21, ал. 1, т. 8 и т. 9 от Закона за местното самоуправление и местната администрация и чл. 19 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет Бургас да вземе следните
 
 

РЕШЕНИЯ:



І.  Избира …………………………………………… за представител/и на Община Бургас на насроченото редовно Общо събрание на акционерите на „Професионален Футболен Клуб „Нефтохимик Бургас 1962” АД, ЕИК 203123031, което ще се проведе на 26 май 2017 г. (петък) от 16.30 ч. в административната сграда на Спортен център „Изгрев“, ет. 2, разположен в ж.к. „Изгрев“, гр. Бургас, а при липса на кворум, на 09 юни 2017 г. от 16.30 ч., което да се счита за упълномощаване по смисъла на чл. 226 от Търговския закон.


	ІІ. Оправомощава представителя/ите в общото събрание да гласува по предложенията от дневния ред, както следва: 
	По т. 1 от дневния ред: „Общото събрание на акционерите приема доклада на съвета на директорите за дейността на дружеството през 2016 г.“ – „ЗА“;
	По т. 2 от дневния ред: „Общото събрание на акционерите приема годишния счетоводен отчет на дружеството и доклада на експерт-счетоводителя за 2016 г.“ – „ЗА“;
	По т. 3 от дневния ред: „Общото събрание на акционерите избира и назначава предложения регистриран одитор за 2017 г.“ – „ЗА“;
	По т. 4 от дневния ред: „Общото събрание на акционерите освобождава от отговорност членовете на съвета на директорите за дейността им през 2016 г.“ – „ЗА“;
	По т. 5 от дневния ред: „Общото събрание на акционерите приема предложената промяна в състава на съвета на директорите“ – „ЗА“;
	По т. 6 от дневния ред: „Общото събрание на акционерите взема решение за увеличаване на капитала на дружеството“ – „ЗА“;
	По т. 7 от дневния ред: „Общото събрание на акционерите приема предложеното изменение в Устава на дружеството“ – „ЗА“. 


Приложение: Покана вх. №78-00-149/13.04.2017 г.



ДИМИТЪР НИКОЛОВ
Кмет на Община Бургас
 


Съгласувал:
Златина Георгиева
Директор на Дирекция ПНО

Изготвил:
Иван Алексиев
Юрисконсулт в Дирекция ПНО

